| 7-oji karinė bazė |
| --- |
| Veikimo laikas | 2009-dabar |
| Valstybė | Rusijos vėliava Rusija |
| Pavaldus | Rusijos ginkluotosios pajėgos |
| Rūšis | karinė bazė |
| Dydis | 4000 |
| Yra dalis | Pietų karinė apygarda |
| Būstinė | Gudauta |
| Vadovybė |
| Vadas | pulkininkas Jakovas Rezancevas |

**7-oji Rusijos karinė bazė** (rus. *7-я российская военная база*), oficialus pavadinimas *7-oji Krasnodaro Raudonosios Vėliavos Kutuzovo ir Raudonosios Žvaigždės ordinų karinė bazė* (rus. *7-я Краснодарская Краснознаменная орденов Кутузова и Красной Звезды военная база*) – Rusijos kariuomenės bazė nepripažintoje Abchazijoje, Rusijos karinės ir geopolitinės įtakos Kaukaze elementas, skirtas ginti Abchazijos nepriklausomybę.

Bazė įsikūrusi Gudautos mieste, 37 km į šiaurės vakarus nuo Suchumio ir 43 km nuo Gagros. Bazės vadas – pulkininkas Jakovas Rezancevas.

Priešistorė
-----------

Po 1991-1993 m. Gruzijos-Abchazijos karo remiantis 1994 m. gegužės 14 d. Maskvos sutartimi dėl ugnies nutraukimo ir pajėgų atitraukimo bei Nepriklausomų valstybių sąjungos 1994 m. sprendimu sukurti kolektyvines pajėgas palaikyti taiką Abchazijoje į Abchaziją buvo įvesti NVS taikdariai, kurie buvo vien Rusijos kariškiai.
Po 2008 m. Kodorio tarpeklio operacijos, vykusios aukštutinėje Kodorio tarpeklio dalyje, kurią Gruzija oficialiai vadino Aukštutine Abchazija, ir oficialaus Abchazijos Respublikos pripažinimo iš Rusijos pusės buvo priimtas nutarimas įkurti nuolat veikiančią Rusijos karinę bazę. 

Bazė pavaldi Rusijos Pietų karinei apygardai. Šiuo metu naujausia bazėje esanti ginkluotė yra oror erdvės gynybos zenitinis raketinis kompleksas S-300.

Įkūrimas
--------

Bazė įsteigta 2009 m. vasario 1 d. 131-osios atskirosios motošaulių brigados pagrindu. 2010 m. vasario 17 d. Rusijos prezidentas Dmitrijus Medvedevas ir Abchazijos prezidentas Sergejus Bagapšas pasirašė sutarimą dėl jungtinės Rusijos karinės bazės Abchazijos teritorijoje.

Dmitrijus Medvedevas (centre) Rusijos karinėje bazėje Gudautoje (2010 m. rugpjūčio 8 d.).
Pagal Rusijos-Abchazijos sutarimą į jungtinės karinės bazės sudėtį įėjo buvę taikdarių objektai ir karinis Bambouros aerodromas (abu netoli Gudautos), karinis poligonas ir dalis įlankos ties Očamčira, bendros Rusijos ir Abchazijos įgulos Kodorio tarpeklyje ir ties Ingurio hidroelektrine. Be to, Suchumyje, Gagroje, Gudautoje, Naujajame Afone, Ešeroje bus kariniai administraciniai ir medicininiai objektai (sanatorijos ir poilsio namai), nors dėl medicininių objektų buvo nesutarimų.).

Numatyta, kad visus objektus naudos tiek Rusijos ginkluotosios pajėgos, tiek Abchazijos, todėl už karo bazę mokestis nenumatytas. Bazės naudojimo trukmė – 49 metai, numatytas automatinis kartotinis pratęsimas papildomiems 15 metų laikotarpiams.

Viso Abchazijoje dislokuota apie 4 tūkst. Rusijos kariškių.

Nuorodos
--------

1. ↑  Десять лет на страже мира Archyvuota kopija 2016-03-04 iš Wayback Machine projekto.
2. ↑  О признании независимости Южной Осетии и Абхазии
3. ↑  МИД Грузии: Россия разместила С-300 в Южной Осетии
4. ↑  Абхазский плацдарм. Отныне ЧФ будет более рассредоточен, а значит, менее уязвим
5. ↑  Независимость Абхазии укрепили войсками и пожарными машинами Archyvuota kopija 2013-12-16 iš Wayback Machine projekto.
6. ↑  Сухуми сурово встретил делегацию из России
7. ↑  Ему придется говорить «нет»
8. ↑  Военная база в Абхазии будет достроена к концу года
9. ↑  Создание базы российских оккупантов в Гудаута завершится в 2010 году[neveikianti nuoroda]